kardosdrur/scandi-wiki huggingface dataset:
Polyphia

Polyphia er primært et instrumentalt rockband fra Dallas, Texas, der blev dannet i 2010.

Bandet opnåede sin første mainstream-succes, da nummeret "Impassion" blev populært på YouTube. De har efterfølgende været på flere turneer i USA.

Bandmedlemmer 
 Timothy Henson: Guitar (2010–nu)
 Scott LePage: Guitar (2010–nu)
 Clay Gober: Bas guitar (2012–nu)
 Clay Aeschliman: Trommer (2016–nu)
 Brandon Burkhalter: Trommer (2010–2014; 2015–2016), vokal (2010–2011)
 Randy Methe: Trommer (2014–2015)
 Lane Duskin: Vokal (2010–2012)

Diskografi 
 Inspire (2013)
 Muse (2014, Equal Vision)
 Renaissance (2016, Equal Vision)
 The Most Hated (2017)
 New Levels New Devils (2018, Equal Vision)

Referencer

Eksterne henvisninger 
 

Rockgrupper fra USA
Musikgrupper fra 2010
Alternativ for Sverige

Alternativ för Sverige (forkortet AfS, dansk: Alternativ for Sverige) er et højreorienteret politisk parti i Sverige lanceret 5. marts 2018. Det består først og fremmest af tidligere medlemmer af Sverigedemokraterne, og drager inspiration fra blandt andet det tyske parti Alternativ for Tyskland. Partiet stiller til riksdagsvalget 2018 som udfordrer til Sverigedemokraterne og Moderaterne, som de ønsker at udfordre på indvandringspolitikken. Partiet er endvidere registreret som deltager ved valget til Europaparlamentet i 2019.

Partiet stillede op ved rigsdagsvalget 9. september 2018, men blev ikke valgt ind.

Historie 
Efter at Sverigedemokraterne i efteråret 2015 afskar alle bånd til deres ungdomsorganisation Sverigedemokratisk Ungdom (SDU), fortsatte SDU som en uafhængig organisation. I februar 2017 kunne Sveriges Radio meddele, at tidligere SDU-ledere havde indsendt ansøgning til Valmyndigheten om at få registreret partinavnet Alternativ för Sverige. Den 13. december 2017 registreredes partiet, og den tidligere SD og SDU-politiker Gustav Kasselstrand bekræftede, at han stod bag partidannelsen. Udover Kasselstrand sidder også SDUs formand Jessica Ohlson og de tidligere SD- og SDU-politikere William Hahne og Adam Berg i ledelsen.

To medlemmer af Riksdagen for SD Olle Felten (15. marts 2018) og Jeff Ahl (27. marts 2018) tilsluttede sig Alternativ for Sverige. Formelt set er partiet imidlertid ikke repræsenteret i Riksdagen, eftersom Felten og Ahl regnes som løsgængere Riksdagens regler. Den 9. apil 2018 tilsluttede Sverigedemokraternes forsvarsordfører og tidligere partiformand Mikael Jansson sig AfS, der således er støttet af tre riksdagsmedlemmer.

Politik 
I lighed med Sverigedemokraterne ønsker Alternativ for Sverige at føre en restriktiv indvandringspolitik, men vil også gennemføre hjemsendelse af uintegrerede eller kriminelle indvandrere. Partiet fokuserer derudover på to andre hovedområder: lov og orden og demokrati og politikere.

Noter

Eksterne henvisninger 
 

Politiske partier i Sverige
Mads Andersen (skakspiller)

Mads Andersen (født 1. marts 1995) er en dansk stormester i skak. Han er tre gange blevet danmarksmester i skak senest i 2020.

Skakkarriere 
Andersen er født i 1995 og vandt titlen som international mester (IM) i 2011 og blev stormester (GM) i 2016. Han vandt DM i skak i 2016, 2017 og 2020. Han er rangeret som den næstbedste danske spiller på Verdensskakforbundets ratingliste (opdateret november 2020). I marts 2018 deltog han som eneste dansker i det individuelle EM i skak. Han sluttede som nummer 100 ud af 150 deltagere med en score på 6/11 (+3-2=5).

Henvisninger

Eksterne henvisninger 

 

Skakstormestre fra Danmark
Danmarksmestre i skak
Spencer Smith (musiker)

Spencer Smith (født 2. september 1987 i Denver, Colorado) er en amerikansk trommeslager og percussionist, der var medstifter af rockbandet Panic! at the disco (P!ATD).

Smith forlod formelt bandet i 2015, efter at have holdt pause siden 2013 i forbindelse med sin kamp med et alkohol- og medicinmisbrug.

Eksterne henvisninger 
 
 Official Panic! at the Disco web site

Trommeslagere fra USA
Rockmusikere fra USA
Personer fra Denver
Valmyndigheten

Valmyndigheten er et svensk statligt forvaltningsorgan med ansvar for gennemførelse af valg, folkeafstemninger og folkeinitiativer. Valmyndigheten blev oprettet 1. juli 2001 og overtog sine opgaver fra Riksskatteverket.

Valmyndigheten er underlagt det svenske justitsministerium, og dets afgørelser kan indklages for Valprövningsnämnden.

Noter

Eksterne henvisninger 
 

Svenske myndigheder
Når mor kommer hjem

Når mor kommer hjem har flere betydninger:
 Når mor kommer hjem (bog) – en roman af Martha Christensen fra 1995
 Når mor kommer hjem (film) – en film af Lone Scherfig fra 1998, baseret på ovennævnte bog
Gustav Kasselstrand

Gustav Mattias Anton Kasselstrand (født 27. juni 1987 i Valdemarsvik) er en svensk politiker (Alternativ for Sverige, tidligere Sverigedemokraterne). Han har været formand for Alternativ for Sverige siden partiet blev stiftet i december 2017.

Kasselstrand var leder af Sverigedemokratisk Ungdom (SDU), men blev sammen med næstformand William Hahne ekskluderet af moderpartiet i april 2015. I september samme år brød SDU fuldstændig med Sverigedemokraterne. Kasselstrand og Hahne påbegyndte arbejdet med at danne et nyt politisk parti i foråret 2017, og partiet Alternativ for Sverige blev registreret 13. december samme år.

Noter 

Politikere fra Sverige
Sønderby Klint

Sønderby Klint er en 3 km lang og 25 m 20-30 m høj, aktiv kystklint der ligger på på en morænepynt ud mod Lillebælt 6 km syd for Assens på Fyn. I klinten kan man se lag fra tre forskellige gletsjere fra den sidste istid, Weichsel. Under klinten og på havbunden ud for er der fundet tørv fra sidste mellemistid, Eem.

Inden for klinten findes fire nedlagte grusgrave, hvoraf den ene har leveret materialerne til den Gamle Lillebæltsbro.

Klinten er et nationalt geologisk interesseområde.

Kilder og henvisninger

 Sønderby Klint geologiskSet Naturstyrelsen.dk 
 Sønderby Klint  på mst.dk

Klinter i Danmark
Lokaliteter i Assens Kommune
Ava DuVernay

Ava Marie DuVernay, (født 24. august 1972 i Long Beach i Californien), er en amerikansk filminstruktør, producer og manuskriptforfatter.

I 2012 vandt hun Bedste instruktør ved Sundance Film Festival for spillefilmen Middle of Nowhere. og bliver den første afroamerikanske kvinde til at vinde prisen.

I 2014 havde hendes tredje spillefilm Selma premiere og for hendes arbejde var DuVernay den første sorte kvindelige instruktør, der blev nomineret til en Golden Globe Award. Med Selma var hun også den første sorte kvindelige instruktør der får sin film nomineret til Oscar for bedste film ved Oscaruddelingen 2015. I 2017 blev hun nomineret til Oscar for bedste dokumentar for hendes film 13th.

Filmografi 
2010 – I Will Follow
2012 – Middle of Nowhere
2014 – Selma
2016 – 13th
2016–2018 – Queen Sugar (Tv-serie)
2018 – Et spring i tiden
2019 – New Gods

Kilder

Eksterne henvisninger 

 

Filminstruktører fra USA
Filmproducere fra USA
Manuskriptforfattere fra USA
Den 13. forfatningsændring

Den 13. forfatningsændring  er en amerikansk dokumentarfilm fra 2016 instrueret af Ava DuVernay. Titlen er en reference til den 13. ændring til den amerikanske forfatning, som forbød slaveri i USA efter den amerikanske borgerkrig, med undtagelse af fanger idømt af domstol til tugthus.

Kilder

Eksterne henvisninger 
 

Amerikanske film fra 2016
Dokumentarfilm fra USA
Heidi Maria Faisst

Heidi Maria Faisst (født 4. december 1972), er en dansk filminstruktør og manuskriptforfatter.

Filmografi 
 Norskov 2 (2017) - Tv-serie
 Swinger (2016) - Spillefilm
 Arvingerne (2014-2017) - Tv-serie
 Frit fald (2011) - Spillefilm
 Velsignelsen (2009) - Spillefilm
 Frederikke (2007) - Kort fiktion
 Liv (2006) - Kort fiktion
 Pagten (2003) - Kort fiktion

Eksterne henvisninger 
 

Kvindelige filminstruktører fra Danmark
Iran ved vinter-PL 2018

Iran deltog ved vinter-PL 2018 i Pyeongchang, Sydkorea i perioden 9.-18. marts 2018.

Elaheh Gholi Fallah blev annonceret som flagbærer i februar 2018.

Medaljer

Referencer 

2018
Lande ved vinter-PL 2018
Italien ved vinter-PL 2018

Italien deltog ved vinter-PL 2018 i Pyeongchang, Sydkorea i perioden 9.-.18. marts 2018. Landet deltog med 25 atleter.

Medaljer

Medaljevindere

Referencer 

2018
Lande ved vinter-PL 2018
Tine Katinka Jensen

Tine Katinka Jensen (født 1975, død september 2015), var en dansk filminstruktør og manuskriptforfatter.

Filmografi 
Vilde piger (2012) - Dokumentarfilm
Solange on love (2008) - Dokumentarfilm
Roskilde (2008) - Dokumentarfilm
Angie (2005) - Dokumentarfilm
Gymnast (2002) - Dokumentarfilm
Model (2002) - Dokumentarfilm
Balletdanser (2002) - Dokumentarfilm
Skuespiller (2001) - Dokumentarfilm
Wonderkids (2001) - Antologi

Kilder

Eksterne henvisninger 
 

Kvindelige filminstruktører fra Danmark
9. korstog

Det niende korstog fandt sted i 1271–1272.

Den kommende kong Edvard 1. af England startede det sidste af hovedkorstogene i 1271, efter at han havde forsøgt at tilslutte sig det ottende korstog under Ludvig den 9. af Frankrig. Prins Edvard opnåede kun lidt i Syrien, og han trak sig tilbage efter at have indgået en våbenhvile i 1272. Kong Edvard vendte dog først hjem til England i 1274.

Slutningen på korsfarerrigerne 
Antiokia var faldet i 1268, Tripoli faldt i 1289 og med Acres fald i 1291 forsvandt den sidste rest af korsfarerstaterne. 

Korstogene
Snowboarding under vinter-PL 2018

Snowboardkonkurrencen ved vinter-PL 2018 blev afholdt den 12. og 16. marts 2018 ved Jeongseon Alpine Centre i Gangneung, Sydkorea.

Medljeoverigt

Referencer 

Vinter-PL 2018
Sverigedemokratisk Ungdom

Sverigedemokratisk Ungdom (SDU) er et nationalistisk politisk ungdomsforbund i Sverige; det var tidligere ungdomsorganisation for partiet Sverigedemokraterne, der imidlertid brød med SDU i september 2015 efter en langvarig konflikt og etablerede en ny ungdomsorganisation ved navn Ungsvenskarna SDU.

SDU betegner selv sit idegrundlag som demokratisk og nationalistisk. Flere personer fra SDUs daværende og tidligere ledelse, herunder Gustav Kasselstrand, var i december 2017 med til at stifte højrefløjspartiet Alternativ for Sverige.

Sverigedemokraternas Ungdomsförbund (SDU) blev dannet første gang i 1993, og påbegyndte samme år udgivelsen af avisen Ung Front; det skiftede kort efter navn til Sverigedemokratisk Ungdom. Imidlertid blev organisationen nedlagt i 1995 med den begrundelse, at den var så svag, at enkeltpersoner med yderliggående synspunkter fik alt for stor indflydelse på den politiske linje. Sverigedemokraterne lagde derefter deres ungdomsarbejde ind under moderpartiet. I november 1998 blev SDU imidlertid genoprettet, og man vedtog et egentligt politisk program, der lå tæt op ad moderpartiets.

Kritikere som Expo har hævdet, at Sverigedemokratisk Ungdom på mange områder er en fremmedfjendtlig organisation.

Sverigedemokratisk Ungdom udgiver medlemsbladet Demokraten.

Formænd

Noter 

Politiske ungdomsorganisationer fra Sverige
Fåret Colette

Fåret Colette har flere betydninger:
 Fåret Colette (kort version)
 Fåret Colette (lang version)
Kinzig (biflod til Main)

Kinzig er en flod i det sydlige del af den tyske delstat  Hessen. Den er en biflod til til Main fra højre, med en længde på 82 kilometer. Kinzig har sit udspring i Spessart nær Schlüchtern og munder ud i Main ved Hanau. Landkreisen Main-Kinzig-Kreis er opkaldt efter floden. Byer langs Kinzig er Schlüchtern, Steinau an der Straße, Bad Soden-Salmünster, Gelnhausen og Hanau.

Kinzig spillede en vigtig strategisk rolle i Slaget ved Hanau i oktober 1813, da Napoléon Bonaparte trak sig tilbage til Rhinen efter han tabte Slaget ved Leipzig.

Kilder og henvisninger

 Retentionskataster Flussgebiet Kinzig 

Floder i Hessen
Påskekylling

Påskekyllinger bruges som symbol og pynt i forbindelse med påsken. Ligesom påskeæg er kyllinger et symbol på vækst og nyt liv, både i hedensk og kristen tradition. Kyllinger er endvidere et forårstegn, eftersom både æg- og kyllingeproduktion tidligere måtte sættes på pause om vinteren.

Påskekyllinger og høns er gennemgående som postkortmotiv og i forbindelse med chokoladepåskeæg i hele Norden i langt højere grad end påskeharen, som er den tilsvarende skikkelse i Tyskland. Påskeharen er især blevet kendt hos os gennem vareudbuddet til påske i forretninger som Aldi og Lidl, der er tyske. Påskekyllingen er en skandinavisk tradition.

Referencer 

Kylling
Kristdemokratiska Ungdomsförbundet

Kristdemokratiska ungdomsförbundet (KDU) er en svensk politisk ungdomsorganisation knyttet til partiet Kristdemokraterna. Den blev stiftet i 1966. Organisationens øverste myndighed er riksmötet, der træder sammen en gang om året. Hvert år vælges en bestyrelse, der er organisationens højeste organ, når riksmötet ikke er sammenkaldt. Hvert efterår afholdes også et förbundsråd med repræsentanter fra landsledelsen og distrikterne, hvor man tager beslutninger om specifikke politiske spørgsmål.

Formænd 
 1966–1970 Bernt Olsson
 1970–1973 Alf Svensson
 1975–1981 Mats Odell
 1981–1984 Anders Andersson
 1984–1986 Bert-Inge Karlsson
 1986–1989 Stefan Attefall
 1989–1992 Göran Holmström
 1992–1996 Hans Åström Eklind
 1996–1997 Amanda Grönlund
 1997–1999 Magnus Jacobsson
 1999–2001 Magnus Berntsson
 2001–2004 Jakob Forssmed
 2004–2005 Erik Slottner
 2005–2008 Ella Bohlin
 2008–2011  Charlie Weimers
 2011–2013 Aron Modig
 2013–2016 Sara Skyttedal
 2016–2018 Christian Carlsson
 2018–2020 Martin Hallander
 2020– Nike Örbrink

Litteratur 
 KDU, Kristdemokratiska Ungdomsförbundet 40 år 1966–2006. Samhällsgemenskaps 2007.
 KDU, KDU 30 år : 1966–1996. Samhällsgemenskaps 1996. 
 Bernt Olsson: Upprinnelsen – Om kristdemokraternas första tid i Sverige. Samhällsgemenskaps 2005. 

Politiske ungdomsorganisationer fra Sverige
Etableret i 1966
Henning Bendtsen

Henning Bendtsen  (født 6. marts 1925, død 8. februar 2011) var en dansk fotograf. 

Henning Bendtsen er uddannet reklamefotograf. Henning Bendtsen var ansat ved Minerva Film 1946-51 og derefter ved Palladium og fra 1958 var han freelance fotograf.  Han har desuden været medlem af Filmrådet 1964-68 og medstifter af Dansk Filmfotograf Forbund i 1955.

Bendtsen har været fotograf på omkring 100 danske kort-,     dokumentar- og spillefilm. Han har filmet for Johan Jacobsen, Gabriel Axel, Bent Christensen og Astrid Henning-Jensen.

Bendtsens betydeligste arbejde var sammen med Carl Th. Dreyer på filmene Ordet og Gertrud, der skabte en ny filmstil,  desuden også i arbejdet på Lars von Triers film Epidemic  og Europa.

Eksterne henvisninger og kilder 
 
 

Filmfotografer fra Danmark
Einsteins håndvask

Einsteins håndvask er en antik håndvask, som har været i brug på det fysiske fakultet ved Leiden Universitet siden 1920. Håndvasken var oprindeligt placeret i den store forelæsningssal i det gamle Kamerlingh Ohnes laboratorium. Da fysikerne flyttede til Leiden Bioscience park i 1977 blev håndvasken taget med. Her står den fortsat i den nuværende store forelæsningssal (De Sitterzaal), hvor den viderefører traditionen med at vaske hænderne på berømte, besøgende forskere. Tidligere brugere af håndvasken inkluderer Paul Ehrenfest, Heike Kamerlingh Onnes, Hendrik Antoon Lorentz og Albert Einstein. samt nyere nobelprismodtagere så som Brian Schmidt og Albert Fert.

I 2015 blev planer om at bygge et nyt science campus, som skal erstatte det nuværende i 2025, fremlagt. Efter nogle forespørgsler stod det klart, at fakultetsnævnet ikke havde tænkt sig at medbringe håndvasken endnu engang, og en underskriftsindsamling for at redde håndvasken blev derfor sat i værk. Dette førte til, at håndvasken blev vist i både lokale og nationale medier.  På en måned blev der indsamlet 197 underskrifter, som senere blev præsenteret for fakultetsnævnet. Det naturvidenskabelige fakultet accepterede indsamlingen og meddelte d. 21. april 2015, at håndvasken vil blive flyttet til en forelæsningssal i den nye bygning,  hvor den også fremover vil tjene fysikerne.

Henvisninger 

Leidens Universitet
Nummer-et hits i Danmark i 2001

Nummer-et hits i Danmark i 2001 er en liste over de singler der lå nummer et på den danske singlehitliste i 2001. Den var udarbejdet af International Federation of the Phonographic Industry og Nielsen Soundscan, og udgives af hitlisten.nu.

Historie

Referencer

Se også 
 Musik i 2001

2001
Musik i 2001
David Kaufman

David Kaufman (født 23. juli 1961) er en amerikansk skuespiller og komiker.

Kilder

Eksterne henvisninger 

 
 

Personer fra St. Louis
Skuespillere fra Missouri
Aribert af Anhalt

Prins Aribert af Anhalt (18. juni 1864 – 24. december 1933) var en tysk prins, der tilhørte Huset Askanien og var søn af Hertug Frederik 1. af Anhalt. Fra september til november 1918 var han regent i det lille hertugdømme Anhalt i det centrale Tyskland på vegne af sin mindreårige nevø, Hertug Joachim Ernst.

Biografi

Tidlige liv 
Prins Aribert blev født den 18. juni 1864 i Wörlitz ved Dessau i Hertugdømmet Anhalt som det femte barn og fjerde af Arveprins Frederik af Anhalt i hans ægteskab med prinsesse Antoinette af Sachsen-Altenburg. I 1863 var hans farfar, Hertug Leopold 4. blevet den første hertug af det forenede hertugdømme Anhalt, da linjen Anhalt-Bernburg var uddød ved hertug Alexander Karl af Anhalt-Bernburgs død.

Ægteskab 

Prins Aribert giftede sig den 6. juli 1891 på Windsor Castle i England med prinsesse Marie Louise af Slesvig-Holsten-Sønderborg-Augustenborg, datter af prins Christian af Slesvig-Holsten-Sønderborg-Augustenborg og prinsesse Helena af Storbritannien, der selv var datter af Dronning Victoria af Storbritannien. Brudens fætter, Kejser Wilhelm 2. havde været drivkraften bag at arrangere ægteskabet. Ægteskabet, der var barnløst, blev opløst i år 1900.

Regent i hertugdømmet Anhalt 

Da Ariberts ældste bror, Arveprins Leopold af Anhalt var død uden mandlige arvinger i 1886, og den næste bror, Hertug Frederik 2. ikke havde børn, blev Ariberts storebror, Eduard, hertug af Anhalt ved Frederik 2.'s død den 21. april 1918, mens Ariberts nevø Joachim Ernst blev tronfølger med titel af arveprins. Da Hertug Eduard få måneder senere døde i september 1918 blev den mindreårige Joachim Ernst hertug, mens Prins Aribert blev indsat som regent for sin nevø. Joachim Ernsts korte regeringstid ophørte allerede den 12. november 1918, hvor prins Aribert abdicerede på hans vegne, da monarkierne blev afskaffet i Tyskland ved Novemberrevolutionen i 1918 umiddelbart før afslutningen af 1. verdenskrig. Hertugdømmet blev herefter republik under navnet Fristaten Anhalt.

Død 
Prins Aribert døde 67 år gammel den 24. december 1933 i München.

Se også 
Anhalt
Anhalts regenter

Eksterne links 

 Slægten Askaniens officielle hjemmeside 

Prinser
Anhalts regenter
Huset Askanien
Personer fra Dessau
Dill

Dill er en flod  i den centrale del af  den tyske delstat  Hessen og er en bifloderne til Lahn fra højre. Den har sit udspring 567 meter over havet nord for Haiger-Offdilln på østsiden af Haincher Höhe, som ligger mellem Rothaargebirge og Westerwald. Floden løber gennem Lahn-Dill-Kreis i Hessen, som er opkaldt efter den, og derefter mod syd gennem Dillenburg og Herborn før den munder ud i Lahn ved Wetzlar.

Dill løber forbi mange steder som er opkaldt  efter den, som Offdilln, Dillbrecht og Fellerdilln.

Bifloder
 Roßbach 
 Haigerbach
 Aubach
 Donsbach
 Dietzhölze
 Nanzenbach
 Schelde
 Aar
 Ambach
 Rehbach
 Lemp
 Blasbach.

Kilder og henvisninger 
 Hlug.de – Elvestatistikk ved Aßlar
 Hlug.de – Elvestatistikk ved Dillenburg
 Hlug.de – Elvestatistikk ved Haiger

Floder i Hessen
Rachael Harris

Rachael Elaine Harris (født 12. januar 1968) er en amerikansk skuespiller og komiker.

Udvalgt filmografi

Film 
 License to Wed (2007)
 Du Almægtige, Evan (2007)
 Tømmermænd i Vegas (2009)
 Natural Selection (2011)
 Nat på museet 3: Gravkammerets hemmelighed (2014)
 Freaks of Nature (2015)

Tv-serier 
 Sister, Sister (1998)
 Reno 911! (2003–09)
 New Girl (2012)
 Suits (2012–19)
 Lucifer (2016–2021)

Privatliv 
Harris har to sønner, født henholdsvis i 2016 og 2018, sammen med violinisten Christian Hebel, som hun blev separeret fra i 2019.

Referencer

Eksterne henvisninger 

 

Skuespillere fra Ohio
Komikere fra USA
Ivelin Dimitrov

Ivelin Dimitrov (født 18. januar 1931 i Silistra, Bulgarien - død 27. september 2008 i Napoli, Italien) var en bulgarsk komponist og dirigent.

Dimitrov studerede komposition og direktion på The Pancho Vladigerov State Academy of Music hos Marin Goleminov. Han blev senere dirigent for mange Bulgarske orkestre rundt om i landet. Dimitrov har skrevet 6 symfonier, orkesterværker, kammermusik, balletmusik, vokalmusik, korværker og mange instrumentale værker for mange instrumenter.

Udvalgte værker 

 Symfoni nr. 1 "En lille hjemmehørende symfoni" (1964) - for strygerorkester 
 Symfoni nr. 2 "Kedelige Slagtilfælde" (1966) - for strygerorkester
 Symfoni nr. 3  "Næsten en symfoni" (1970) - for orkester 
 Symfoni nr. 4 "Mosaik" (1972) - for kammerorkester 
 Symfoni nr. 5 "Solnedgang" (1975) - for orkester
 "Symfonier" (1990) - for strygerorkester

Kilde 

 Om Ivelin Dimitrov på www.ubc-bg.com
 Om Ivelin Dimitrov på www.musicweb-international.com

Komponister fra Bulgarien
Dirigenter fra Bulgarien
Atanas Kossev

Atanas Kossev (født 10. marts 1934 i Rousse, Bulgarien - død 7. februar 2021) var en bulgarsk komponist, dirigent og producent.

Kossev studerede komposition på The Pancho Vladigerov State Academy of Music. Han har skrevet en symfoni, orkesterværker, kammermusik, scenemusik, korværker, en opera, balletmusik, musicals, koncerter etc. Han var grundlægger og dirigent for det første ungdoms symfoniorkester i sin fødeby Rousse. Kossev var også producent på både bulgarsk tv og radio.

Udvalgte værker 

 Symfoni "1300" (1981) - for orkester
 Klaverkoncert (1984) - for klaver og orkester
 Koncert (1999) - for orkester
 "Klagesang" (1988) - for kor

Kilde 
 Om Atanas Kossev på www.ubc-bg.com
 Om Atanas Kossev på www.musicweb-international.com

Komponister fra Bulgarien
Dirigenter
Producenter
Substrat (sprog)

Substrat (af latinsk sub- og stratum ≈ underlag) betegner den sproglige påvirkning, et fortrængt sprog udøver på et nyere sprog i samme område. Dette sker typisk efter et sprogskifte. Elementer af et tidligere sprog ligger fortsat som et lag (≈substrat) under det nye sprog med hensyn til ordforråd, syntaks eller grammatik. Keltiske dialekter i Gallien har for eksempel været substrat for det fremrykkende latin under dets udvikling til galloromansk.

Substratpåvirkninger kendes også fra Sydslesvig, hvor dansk og nordfrisisk har været substrat for det nu dominerende tyske sprog. I modsætning står superstrat, som betegner et sprog, der i større udstrækning har vundet indpas på et andet sprogs geografiske område uden dog at fortrænge dette.

Begrebet blev første gang anvendt i 1875 af den italienske lingvist Graziadio Ascoli i sammenhæng med hans forsking om lydskifter.

Eksterne henvisninger 
 Kim Michael Skovgaard-Hansen og Lene Schøsler: Ordforrådets kulturhistorie i Sprogforum nummer 47, 2009
 Ordbog over det danske sprog: Substrat

Historisk sprogforskning
Superstrat

Superstrat (af latinsk super- og stratum ≈ overlag) er et sprogvidenskabelig betegnelse for et sprog, der i større udstrækning har vundet indpas på et andet sprogs geografiske område uden dog at fortrænge eller udskifte dette. Det franske sprog er for eksempel påvirket af et germansk superstrat. Germanske dialekter har altså efterladt sproglige træk i det franske. Superstrat står i modsætning til substrat.

Eksterne henvisninger 
 Kim Michael Skovgaard-Hansen og Lene Schøsler: Ordforrådets kulturhistorie i Sprogforum nummer 47, 2009

Historisk sprogforskning
Laila Catharina Clausen

Laila Catharina Clausen (født 1955 i Søborg), er en dansk kunstner.

Filmografi 
 Fra kunstens verden (1995) - Eksperimentalfilm
 Halvt vågen (1990) - Eksperimentalfilm
 A conversation in orange (1989) - Eksperimentalfilm

Kilder

Eksterne henvisninger 
 

Filminstruktører fra Danmark
Kunstnere fra Danmark
Lise Birk Pedersen

Lise Birk Pedersen (født 1974), er en dansk filminstruktør og manuskriptforfatter.

Filmografi 
Tutti a casa - Al magt til folket? (2016) - Dokumentarfilm
Putins kys (2012) - Dokumentarfilm
Pockets of resistance (2011) - Dokumentarfilm
Nastyas hjerte (2010) - Dokumentarfilm
Dear God (2006) - Dokumentarfilm
Margarita (2003) - Dokumentarfilm
Forføreren (1999) - Dokumentarfilm

Kilder

Eksterne henvisninger 
 

Kvindelige filminstruktører fra Danmark